Georg Heinrich Lünemann

Georg Heinrich LÜNEMANN (naskiĝinta la  en Göttingen, mortinta la  samloke) estis germana filologo klasika kaj leksikografo.

 Vivo 
Lünemann frekventis la gimnazion en sia naskiĝurbo kie li ĝuis ankaŭ la lernigadon de Georg Friedrich Grotefend: Grotefend tiuloke ekde 1797 aktivis kiel asistanto. Sekvis studoj inter 1799 kaj 1802 ĉe la Universitato de Göttingen. Kiam iris Grotefend instruonte al la gimnazio je Frankfurto ĉe Majno lin posteulis Lünemann en septembro 1803 por la fakoj pri lingvoj latina kaj helena. Samtempe reorganizitis la lernejo sub la ekestrado de Johann Friedrich Adolph Kirsten. En 1806 Lünemann prezentis kaj sukcese defendis sian disertaĵon kaj en 1813 li sekvis la spurojn de Ernst Karl Friedrich Wunderlich en la ofico de vicrektoro.Johannes Tütken: Privatdozenten im Schatten der Georgia Augusta. Universitätsverlag Göttingen, 2005, ISBN 9783938616147, p. 681.

Lünemann gravis post la morto de Immanuel Johann Gerhard Scheller kiel prilaboranto de ties altvaloraj latinlingvaj vortaroj kaj publikigis diversajn eldonojn de latinlingvaj klasikaĵoj por lerneja uzo. Li ankaŭ anis ĉe la framasonisma loĝio Augusta zum goldenen Zirkel.

Lia pli juna frato Johann Heinrich Christian Lünemann same klasike filologis specialiĝante je la eldono de fakvortaroj pri la verkoj de Homero.

 Verkoj 
 Vortaroj 
 Lateinisch-deutsches und deutsch-lateinisches Handlexikon (novigo de scheller-aĵo ekde la 4-a eldono de 1806 fare de Lünemann; nova kalkulo ekde 1807/unua eldono; ekde la 7-a eldono 1831 kun prilaboriĝo fare de Karl Ernst Georges)
 Kleines lateinisches Wörterbuch in etymologischer Ordnung (novigo de scheller-aĵo ekde la 4-a eldono de 1811 fare de Lünemann; prilaboris ekde la 6-a eldono de 1826 Heinrich Ludwig Julius Billerbeck; komplete novigis ekde la 7-a eldono de 1851 Karl Ernst Georges)
 Deutsch-lateinisches Wörterbuch, nach den classischen Schriftstellern der Römer und den besten neuern Latinisten kritisch bearbeitet in 4 Bänden (Göttingen 1821; supoze aperis nur la unua volumo)

 Fakverkoj filologiaj 
 Descriptio Caucasi gentiumque Caucasiarum ex Strabone comparatis scriptoribus recentioribus (Leipzig 1803)
 Bibliotheca Romana classica probatissimos utriusque orationis scriptores latinos exhibens (Göttingen 1819)

 Tekstaj eldonoj 
 de Eliano: Varia Historia, kun vortareto helena-germana (Göttingen 1811)

 Tekstaj eldonoj por praktika lerneja uzo 
 Horaco (Göttingen 1818)
 Virgilio (Göttingen 1818)
 Cicerono: Ciceronis epistolae ad Atticum, ad Quintum fratrem et quae vulgo ad familiares dicuntur temporis ordine dispositae (Göttingen 1820–22, 4 volumoj)
 Fedro kun Aviano, Publilius Syrus kaj Dionysius Cato (Göttingen 1823)
 Salustio (Hannover 1825)
 Tacito (Hannover 1825)
 Curtius Rufus (Hannover 1827)
 Tito Livio (Hannover 1828/29)

 Referencoj 

 Literaturo 
 Art. "Lünemann" ĉe: Allgemeine Deutsche Biographie, Band 19 (1884), p. 638–639 (tie ĉi interrete)
 Georg Christoph Hamberger: Das gelehrte Teutschland, oder, Lexikon der jetzt lebenden teutschen Schriftsteller. Meyersche Buchhandlung, fünfte Ausgabe. Bd. 14, 1810, p. 467-468
 Georg Christoph Hamberger: Das gelehrte Teutschland. Meyersche Buchhandlung, Bd. 18, 1821, p. 594.
 Friedrich August Schmidt: Neuer Nekrolog der Deutschen B.F. Voigt, 1832, 2. Teil, p. 915-916

 Eksteraj ligiloj 

 Georg Heinrich Lünemann ĉe Lateinische Wörterbücher - Eine illustrierte Bibliographie von Richard Wolf

Kategorio:Germanaj klasikaj filologoj
Kategorio:Germanaj pedagogoj
Kategorio:Germanaj leksikografoj
Kategorio:Germanaj framasonoj
Kategorio:Germanaj eldonistoj